Pedro Petrone

Pedro Petrone Schiavone (lesanvet Perucho pe l'Artillero), bet ganet d'an 11 a viz Mae 1905 e La Comercial (ur c'harter eus Montevideo (Uruguay)) hag aet da Anaon d'an 13 a viz Kerzu 1964 er memes kêr, a oa ur melldroader etrebroadel uruguayat (araoger kreiz e bost dezhañ war an dachenn).

E vicher
Er c'hleuboù
Sed amañ da-heul ar c'hleuboù mell-droad en devoa c'hoariet enne :
 1920-1923 : Solferino Montevideo,
 1923-1924 : Charley Montevideo,
 1924-1931 : Nacional Montevideo, aet da gampion Primera División de Uruguay e 1924,
 1931-1933 : Fiorentina (Firenze, Rouantelezh Italia d'ar mare-se),
 1933-1934 : Nacional, aet da gampion Primera División de Uruguay e 1933.

Diskouez a reas bezañ ur paler hep e bar : bezañ e voe peder gwech gwellañ goleador Primera División de Uruguay (d'ar mare amatour) ha capocannoniere Seria A italian e 1932 (pemp pal warn-ugent, rampo gant Angelo Schiavio).

E skipailh broadel Uruguay
Nav gwech warn-ugent en devoa douget krez La CelesteUnan eus al lesanvioù a zo bet roet da skipailh mell-droad Uruguay. etre 1923 ha 1930, ha merket pevar fal warn-ugent.

Copa América
Kemeret en devoa perzh Pedro Patrone e pevar dalc'h, aet ar maout gantañ dre ziv wech (e 1923 ha 1924), renket da eil e 1927 ha da drivet e 1929. Sed amañ da-heul ar c'hrogadoù en devoa c'hoariet gant e skipailh broadel :
 DeiziadLec'hKrogadMerk4 a viz Du 1923  Estadio Gran Parque Central (Montevideo)  Uruguay - Paraguay  2-025 a viz Du 1923  Estadio Gran Parque Central  Uruguay - Brazil  2-12 a viz Kerzu 1923  Estadio Gran Parque Central  Uruguay - Arc'hantina  2-0
Gant e dri fal ez eas da wellañ paler ar genstrivadeg, rampo gant an arc'hantinat Vicente Aguirre.

 DeiziadLec'hKrogadMerk19 a viz Here 1924  Estadio Gran Parque Central  Uruguay - Chile  5-026 a viz Here 1924  Estadio Gran Parque Central  Uruguay - Paraguay  3-12 a viz Du 1924  Estadio Gran Parque Central  Uruguay - Arc'hantina  0-0
Gant e bevar fal ez eas da wellañ paler ar genstrivadeg ha, kement hag ober, dilennet e voe da wellañ c'hoarier ivez.

 DeiziadLec'hKrogadMerk6 a viz Du 1927  Estadio Nacional del Perú (Lima)  Uruguay - Bolivia  9-020 a viz Du 1927  Estadio Nacional del Perú  Arc'hantina - Uruguay 3-2
Gant e dri fal ez eas da wellañ paler ar genstrivadeg, rampo gant ar c'hoarierien arc'hantinat Alfredo Carricaberry ha Segundo Luna koulz hag e genvroiz Roberto Figueroa ha Héctor Scarone.

 DeiziadLec'hKrogadMerk1añ a viz Du 1929  Estadio Alvear y Tagle (Buenos Aires)  Paraguay - Uruguay  3-0

C'hoarioù Olimpek hañv
Ezel e oa eus ar skipailh a yeas ar vedalenn aour gantañ da-geñver C'hoarioù Olimpek hañv 1924 (e Pariz, Bro-C'hall) ha C'hoarioù Olimpek hañv 1928 (en Amsterdam, Izelvroioù). En degouezh diwezhañ-mañ ez eas da wellañ paler ar gevezadeg a-drugarez d'ar seizh (7) pal en devoa plantet e-barzh.

Krogadoù a vignoniezh
 21 a viz Gwengolo 1924 e Montevideo : Uruguay 1-1 Arc'hantina,
 28 a viz Gwengolo 1924 e Buenos Aires : Arc'hantina 0-0 Uruguay,
 2 a viz Here 1924 e Buenos Aires : Arc'hantina 2-1 Uruguay,
 10 a viz Kerzu 1927 e Viña del Mar : Chile 2-3 Uruguay,
 16 a viz Mezheven 1929 e Buenos Aires : Arc'hantina 2-0 Uruguay.

Copa Lipton
 29 a viz Eost 1927 e Buenos Aires : Arc'hantina 0-1 Uruguay,
 21 a viz Gwengolo 1928 e Montevideo : Uruguay 2-2 Arc'hantina,
 28 a viz Gwengolo 1929 e Buenos Aires : Arc'hantina 0-0 Uruguay.

Copa Newton
 30 a viz Eost 1928 en Avellaneda : Arc'hantina 1-0 Uruguay,
 20 a viz Gwengolo 1929 e Montevideo : Uruguay 2-1 Arc'hantina,
 25 a viz Mae 1930 e Buenos Aires : Arc'hantina 1-1 Uruguay.

Kib vell-droad ar bed
Kemeret en devoa perzh en un dalc'h hepken :
 Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. Ne c'hoarias nemet ar c'hrogad kentañ :18 a viz Gouere : Uruguay 1-0 Perou.

Liamm diavaez
 Krogadoù etrebrodael Pedro Petrone war 11v11

 Notennoù ha daveennoù 

Rummad:Ganedigezhioù 1905
Rummad:Marvioù 1964
Rummad:Melldroaderien Uruguay